CELEX: 22007D0458
Language: mt
Date: 2007-06-15 00:00:00
Title: 2007/458/KE: Id-Deċiżjoni Nru 1/2007 tal-Kumitat Konġunt Dwar L-Agrikoltura Stabbilit Mill-Ftehim Bejn Il-Komunità Ewropea u L-Konfederazzjoni Żvizzera Dwar Il-Kummerċ Fi Prodotti Agrikoli tal- 15 ta’ Ġunju 2007 dwar l-emendi għall-Appendiċi ta’ l-Anness 5

3.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 173/31
            
         ID-DEĊIŻJONI Nru 1/2007 TAL-KUMITAT KONĠUNT DWAR L-AGRIKOLTURA STABBILIT MILL-FTEHIM BEJN IL-KOMUNITÀ EWROPEA U L-KONFEDERAZZJONI ŻVIZZERA DWAR IL-KUMMERĊ FI PRODOTTI AGRIKOLI
   tal-15 ta’ Ġunju 2007
   dwar l-emendi għall-Appendiċi ta’ l-Anness 5
   (2007/458/KE)
   IL-KUMITAT KONĠUNT GĦALL-AGRIKOLTURA,
   Wara li kkunsidra l-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli, u b’mod partikolari l-Artikolu 11 tiegħu,
   Billi:
   
               (1)
            
            
               Dan il-Ftehim daħal fis-seħħ fl-1 ta’ Ġunju 2002.
            
         
               (2)
            
            
               L-għan ta’ l-Anness 5 huwa li jiffaċilità l-kummerċ bejniethom fi prodotti ta’ l-għalf.
            
         
               (3)
            
            
               Fejn applikabbli, il-lista ta’ dispożizzjonijiet leġiżlattivi tal-Partijiet meqjusa mill-Partijiet li jiksbu l-istess effetti għandha tiġi stipulata fl-Appendiċi 1, li għandu jitfassal mill-Kumitat b’konformità ma’ l-Artikolu 11 tal-Ftehim.
            
         
               (4)
            
            
               Il-Partijiet qiesu li d-dispożizzjonijiet leġiżlattivi rispettivi tagħhom dwar l-iġjene ta’ l-għalf qed jiksbu l-istess effetti. Dawn id-dispożizzjonijiet leġiżlattivi għandhom għalhekk jiddaħħlu fl-Appendiċi 1.
            
         
               (5)
            
            
               Sa mid-dħul fis-seħħ fl-1 ta’ Ġunju 2002, id-dispożizzjonijiet leġiżlattivi tal-Partijiet elenkati fl-Appendiċi 2 ġew emendati f'oqsma li jaffettwaw il-Ftehim. L-Appendiċi 2 għandu jiġi emendat sabiex iqis it-tibdiliet varji,
            
         IDDEĊIEDA KIF ĠEJ:
   Artikolu 1
   It-test ta’ l-Appendiċi 1 ta’ din id-deċiżjoni huwa miżjud bħala l-Appendiċi 1 ta’ l-Anness 5 tal-Ftehim.
   Artikolu 2
   L-Appendiċi 2 ta’ l-Anness 5 tal-Ftehim huwa hawnhekk mibdul bit-test ta’ l-Appendiċi 2 ta’ din id-Deċiżjoni.
   Artikolu 3
   Din id-Deċiżjoni għandha tidħol fis-seħħ fl-1 ta’ Lulju 2007.
   
      Magħmula fi Brussell, 15 ta’ Ġunju 2007.
      
         
            Għall-Kumitat Konġunt għall-Agrikoltura
         
         
            Il-Kap tad-Delegazzjoni Komunitarja
         
         Paul van GELDORP
         
            Il-Kap tad-Delegazzjoni Żvizzera
         
         Christian HÄBERLI
         
            Is-Segretarju tal-Kumitat Konġunt għall-Agrikoltura
         
         Zeljko MARINOVIC
      
   
   
      Appendiċi 1
      Id-Dispożizzjonijiet Komunitarji
      
                  —
               
               
                  Ir-Regolament (KE) Nru 183/2005 tal-Parlament Ewropew u tal-Kunsill tat-12 ta’ Jannar 2005 li jistabbilixxi l-ħtiġijiet għall-iġjene ta’ l-għalf (ĠU L 35, 8.2.2005, p. 1).
               
            Id-Dispożizzjonijiet Żvizzeri
      
                  —
               
               
                  Il-Liġi Federali tad-29 ta’ April 1998 dwar l-agrikoltura kif emendata l-aħħar fl-24 ta’ Marzu 2006 (RO 2006 3861)
               
            
                  —
               
               
                  L-ordinanza tas-26 ta’ Mejju 1999 dwar in-nutriment ta’ l-annimali kif emendata l-aħħar fit-23 ta’ Novembru 2005 (RO 2005 5555)
               
            
                  —
               
               
                  L-ordinanza tad-Département Fédéral de l'Économie Publique ta’ l-10 ta’ Ġunju 1999 dwar il-White Book dwar in-nutriment ta’ l-annimali kif emendat l-aħħar fit-2 ta’ Novembru 2006 (RO 2006 5213)
               
            
                  —
               
               
                  L-ordinanza dwar il-Produzzjoni Primarja tat-23 ta’ Novembru 2005 (RO 2005 5545)
               
            
                  —
               
               
                  L-ordinanza tad-Département Fédéral de l'Économie Publique tat-23 ta’ Novembru 2005 dwar l-iġjene fil-Produzzjoni Primarja (RO 2005 6651)
               
            
                  —
               
               
                  L-ordinanza tad-Département Fédéral de l'Économie Publique tat-23 ta’ Novembru 2005 dwar l-iġjene fil-Produzzjoni tal-Ħalib (RO 2005 6667)
               
            
   
      Appendiċi 2
      LISTA TA’ DISPOŻIZZJONIJIET LEĠIŻLATTIVI MSEMMIJA FL-ARTIKOLU 9
      Id-Dispożizzjonijiet Komunitarji
      
                  —
               
               
                  Ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-additivi għall-użu fl-għalf ta’ l-annimali (ĠU L 268, 18.10.2003, p. 29), kif emendat l-aħħar bir-Regolament tal-Kummissjoni (KE) Nru 378/2005 (ĠU L 59, 5.3.2005, p. 15)
               
            
                  —
               
               
                  Id-Direttiva tal-Kunsill 82/471/KEE tat-30 ta’ Ġunju 1982 li tikkonċerna ċerti prodotti użati fin-nutrizzjoni ta’ l-annimali (ĠU L 213, 21.7.1982, p. 8), kif emendata l-aħħar bid-Direttiva 2004/116/KE (ĠU L 379, 24.12.2004, p. 81)
               
            Id-dispożizzjonijiet Żvizzeri
      
                  —
               
               
                  L-ordinanza tas-26 ta’ Mejju 1999 dwar in-nutriment ta’ l-annimali kif emendata l-aħħar fit-23 ta’ Novembru 2005 (RO 2005 5555)
               
            
                  —
               
               
                  L-ordinanza tad-Département Fédéral de l'Économie Publique ta’ l-10 ta’ Ġunju 1999 dwar il-White Book dwar in-nutriment ta’ l-annimali kif emendat l-aħħar fit-23 ta’ Novembru 2005 (RO 2005 6655)